ddrg/super_eurlex huggingface dataset:
2.

Instructin oikeudellisena muotona on eurooppalainen tutkimusinfrastruktuurikonsortio (ERIC), joka perustetaan neuvoston asetuksella (EU) N:o 1261/2013 (1) muutetun asetuksen (EY) N:o 723/2009 säännösten mukaisesti, ja sen nimeksi tulee ”Instruct ERIC”.
(4)

Euroopan elintarviketurvallisuusviranomainen, jäljempänä ’EFSA’, antoi 30 päivänä kesäkuuta 2009 puoltavan lausunnon (joka päivitettiin 30 päivänä heinäkuuta 2009) asetuksen (EY) N:o 1829/2003 6 ja 18 artiklan mukaisesti. Siinä todettiin, että muuntogeeninen maissi MON 810, sellaisena kuin se on kuvattu hakemuksessa, on yhtä turvallista kuin sen tavanomainen vastine siltä osin kuin on kyse sen mahdollisista haittavaikutuksista ihmisten ja eläinten terveyteen, eikä siitä sen aiotut käyttötarkoitukset huomioon ottaen todennäköisesti aiheudu haittavaikutuksia ympäristölle (3).
(3)

Euroopan keskuspankkia (EKP) pidetään tarvittaessa unionin lainsäädännössä määritettynä osallistuvan jäsenvaltion toimivaltaisena viranomaisena tai nimettynä viranomaisena yksinomaan asetuksen (EU) N:o 1024/2013 4 artiklan 1 ja 2 kohdassa sekä 5 artiklan 2 kohdassa sille annettujen tehtävien hoitamiseksi. Siksi EPV:n ohjeet on osoitettu EKP:lle niiden luottolaitosten osalta, jotka on luokiteltu merkittäviksi asetuksen (EU) N:o 1024/2013 mukaisesti.
(5)

Unkarin viranomaisten esittämän yksityiskohtaisen näytön ja katsojalukujen perusteella komissio tarkisti, että direktiivin 2010/13/EU 14 artiklan 1 kohdan mukaisesti laaditussa luettelossa nimetyt tapahtumat täyttivät ainakin kaksi seuraavista kriteereistä, joiden katsotaan ilmentävän tapahtuman yhteiskunnallista merkitystä luotettavalla tavalla: (i) tapahtuma herättää asianomaisessa jäsenvaltiossa erityistä kiinnostusta ja sillä on merkitystä muillekin kuin niille, jotka seuraavat säännöllisesti kyseistä urheilulajia tai toimintaa; (ii) tapahtuma on yleisesti tunnustettu, sillä on erityinen kulttuurinen merkitys jäsenvaltion kansalaisille kulttuuri-identiteetin muokkaajana; (iii) tapahtumaan, joka on merkittävä kansainvälinen kilpailu tai turnaus, osallistuu maajoukkue; ja iv) tapahtuma on perinteisesti lähetetty maksuttomilla televisiokanavilla ja sillä on suuret katsojamäärät.
(4)

Tutkittuaan standardia EN 60335-2-9:2003, sellaisena kuin se on viimeksi muutettuna asiakirjalla A13:2010, matalajännitedirektiiviä käsittelevässä työryhmässä, jossa on alan asiantuntijoiden lisäksi mukana jäsenvaltioita ja sidosryhmiä, komissio ja enemmistö jäsenvaltioiden asiantuntijoista hyväksyivät Saksan ja Norjan esittämät väitteet. Näin ollen päätelmänä oli, että standardi ei vastaa turvallisuustavoitteita, jotka on vahvistettu direktiivin 2014/35/EU liitteessä I olevan 1 kohdan c alakohdassa yhdessä kyseisen liitteen 2 kohdan b alakohdan kanssa.
(6)

EFSA totesi 26 päivänä lokakuuta 2016 asetuksen (EY) N:o 258/97 mukaisesti antamassaan L-ergotioneiinin turvallisuutta uuselintarvikkeena koskevassa tieteellisessä lausunnossaan ”Scientific Opinion on the safety of L-ergothioneine as a novel food pursuant to Regulation (EC) No 258/97” (2), että L-ergotioneiinia on turvallista käyttää ehdotetuissa käyttötarkoituksissa ja ehdotetuilla käyttötasoilla.
(253)

STIF on 10 päivänä kesäkuuta 2005 annetun asetuksen nro 2005–664 nojalla säännöllisen henkilöliikenteen järjestävä yhteisö Île-de-Francessa, minkä vuoksi se on julkisesta palvelusta maksettavan korvauksen myöntämisestä vastaava viranomainen. Nämä korvaukset myönnetään niin C1- kuin C2-rahoitusosuuden osalta CT2-sopimuksen perusteella. CT2 on julkisia palveluhankintoja koskeva sopimus. Asetuksen (EY) N:o 1370/2007 3 artiklaa on siis noudatettu.
(15)

Hallituksen päätöksen nojalla tukea voidaan myöntää maidontuottajille, jotka a) ovat pieniä ja keskisuuria yrityksiä; ja b) kiintiövuonna 2014/2015 saattoivat markkinoille sellaisen määrän maitoa tai maitotuotteita, joka ylitti käytettävissä olevan yksilöllisen kiintiön tiettynä vuoden päivänä (tilanne 31 päivänä maaliskuuta 2015) ja joiden oli määrä maksaa YMJ-asetuksessa vahvistettu maksu; ja c) ovat maksaneet ensimmäisen erän maksettavaksi kuuluvasta maksusta; ja d) täyttävät edellytykset, jotka koskevat talousarvion saatavien kuolettamista ja joista säädetään julkista taloutta koskevan lain 56 ja 57 pykälässä; toisin sanoen kuolettamista voidaan soveltaa, jos i) luonnollinen henkilö on kuollut jättämättä mitään varoja, tai on jättänyt varoja, jotka erillisten säännösten nojalla on vapautettu ulosotosta, tai on jättänyt kotitalouden jokapäiväiseen käyttöön tarkoitettuja esineitä, joiden yhteisarvo on enintään 6 000 zlotya; ii) oikeushenkilö on poistettu asianomaisesta oikeushenkilöiden rekisteristä ja samanaikaisesti sillä ei ole mitään varoja, joista maksettavaksi kuuluva maksu voitaisiin ulosmitata, ja vastuuta talousarvion saatavasta ei ole siirretty lain nojalla kolmannelle osapuolelle; iii) on olemassa kohtuulliset perusteet epäillä, että ulosottomenettely ei tuota määrää, joka ylittäisi ulosmittausyrityksen ja maksettavaksi kuuluvan maksun ulosmittauksen, tai ulosmittausmenettelyt eivät ole onnistuneet; iv) organisaatioyksikkö, jolla ei ole oikeushenkilöllisyyttä, on lakkautettu; v) se palvelee velallisen elintärkeää etua tai julkista etua; vi) se on perusteltua sosiaalisista tai taloudellisista syistä, joita ovat erityisesti velallisen maksukyky ja valtiokonttorin oikeutettu etu.
(3)

Komissio on asetuksen (EU) N:o 1308/2013 97 artiklan 2 kohdan mukaisesti tutkinut kyseisen pyynnön ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät. Vaikka nimitykseen ”Picpoul de Pinet” sisältyy sana ”picpoul”, joka on yhden viininvalmistukseen käytettävän rypälelajikkeen nimi, vahvistetaan, että nimitystä on perinteisesti käytetty kyseessä olevan jäsenvaltion alueella ja että rekiströintihakemus on siten seuraus siitä, että vanha nimitys ”Languedoc Picpoul-de-Pinet” poistettiin suojattujen alkuperänimitysten ja suojattujen maantieteellisten merkintöjen rekisteristä. Näin ollen nimi ”Picpoul de Pinet” on asetuksen (EU) N:o 1308/2013 93 artiklan 2 kohdassa tarkoitettu alkuperänimitys. Mahdollinen hakemuksessa tarkoitettu alkuperänimityksen ”Picpoul de Pinet” rekisteröinti ei kuitenkaan estä picpoul-rypälelajikkeen nimen käyttöä sellaisten viinien etiketeissä, jotka on valmistettu picpoul-lajikkeen rypäleistä mutta jotka eivät ole Picpoul de Pinet -eritelmän mukaisia tuotteita, koska asetuksen (EU) N:o 1308/2013 100 artiklan 3 kohdassa säädetyt edellytykset eivät täyty.
(5)

Signaalin ja sen eheyden valvonta-asemien (Ranging and integrity monitoring station RIMS) tehtävä on valvoa paikallisesti maailmanlaajuisten satelliittinavigointijärjestelmien (GNSS) toimintaa. Ne mittaavat reaaliaikaisesti eroa mainittujen järjestelmien signaalista saatujen geopaikannustietojen ja oman viitesijaintinsa välillä, joista jälkimmäinen tunnetaan erittäin tarkasti. Niiden sijaintipaikan valinnassa on otettu ennen kaikkea huomioon tekninen välttämättömyys saada ne jakautumaan maantieteellisesti kaikille EGNOS-järjestelmän peittoalueille, mutta myös mahdollisten aikaisempien laitosten ja laitteiden olemassaolo sekä turvallisuusvaatimukset yhteistoiminnassa niiden jäsenvaltioiden ja kolmansien maiden kanssa, joiden alueella valvonta-asemat sijaitsevat.
(1)

Asetuksessa (EU, Euratom) N:o 1141/2014 säädetään, että tällaisten puolueiden ja säätiöiden on voidakseen rekisteröityä kunnioitettava sekä ohjelmissaan että toiminnassaan unionin perustana olevia arvoja, sellaisina kuin ne on ilmaistu Euroopan unionista tehdyn sopimuksen 2 artiklassa, jossa mainitaan ihmisarvon kunnioittaminen, vapaus, kansanvalta, tasa-arvo, oikeusvaltio ja ihmisoikeuksien kunnioittaminen, vähemmistöihin kuuluvien oikeudet mukaan luettuina.
(13)

Research Data Alliance (RDA) on kansainvälinen organisaatio, joka on keskittynyt infrastruktuuriin ja yhteisöihin liittyvien toimien kehittämiseen. Se antaa suosituksia, joilla pyritään vähentämään datan jakamisen ja vaihdon esteitä ja nopeuttamaan datavetoista innovointia kaikkialla maailmassa. RDA:lta on yksilöity neljä teknistä eritelmää. ”RDA Data Foundation & Terminology Model” on perusterminologian ydinmalli, perussanasto ja hakutyökalu, joka varmistaa, että tutkijat käyttävät yhteistä terminologiaa viitatessaan dataan; ”RDA PID Information Types API – Persistent Identifier Type Registry” on konseptuaalinen malli kirjoitetun tiedon jäsentelemiseksi siten, että PID-tunnisteet voidaan tunnistaa paremmin, ja siinä esitetään yhteinen rajapinta, jonka kautta tätä tietoa voidaan käyttää; ”RDA Data Type Registries Model” on datatyyppimalli ja -rekisteri (datan ”MIME-tyypit”), joka auttaa työkaluja tulkitsemaan, näyttämään ja käsittelemään dataa; ja ”RDA Practical Policies Recommendations” on joukko koneellisesti toteutettavia toimintamalleja luottamuksen ja yhteentoimivuuden parantamiseksi,
(17)

Portugali teki kolme tutkimusta, joissa esitetään yksityiskohtaisesti vuonna 2007 sovitusta käyttöoikeuden jatkamisesta johtuvan mahdollisen taloudellisen arvon laskenta. Tutkimuksien tärkeimmät tulokset ovat seuraavat: a) REN arvioi käyttöoikeuden jatkamisen arvoksi 1 672 miljoonaa euroa 6,6 prosentin diskonttokoron perusteella. Tämä vastaa EDP:n esittämää pääomakustannusten painotettua keskiarvoa (WACC). b) Caixa Banco de Investimento arvioi arvoksi 650–750 miljoonaa euroa kahden diskonttokoron perusteella. Sähkönhankintasopimusten jäännösarvo on diskontattu 4,57 prosentilla. Tämä diskonttokorko perustuu valtion 15 vuoden joukkovelkakirjalainojen 4,05 prosentin tuottoon ja 50 peruspisteen korkoeroon. Vapaat kassavirrat on diskontattu käyttämällä EDP:n 7,72 prosentin WACC-arvoa, joka perustuu pääomahyödykkeiden hinnoittelua koskevaan Capital Asset Pricing Model -menetelmään, johon on sisällytetty samankaltaisten eurooppalaisten julkisyhteisöjen oman pääoman kustannuksia ja riskikustannuksia koskevista arvioista epäsuorasti johdettuja tietoja. c) Credit Suisse First Boston, jäljempänä ’CSFB’, arvioi, että arvo on 704 miljoonaa euroa, mikäli oletettu sähkön hinta on 50 euroa/MWh. Tämä arvio perustuu diskonttokorkoon, joka on WACC:n osalta 7,89 prosenttia ja jäännösarvon osalta 4,55 prosenttia. Kuten Caixa Banco de Investimenton arviossa, WACC:n arvo perustuu pääomahyödykkeiden hinnoittelumenetelmään, johon on sisällytetty samankaltaisten eurooppalaisten julkisyhteisöjen oman pääoman kustannuksia ja riskikustannuksia koskevista arvioista epäsuorasti johdettuja tietoja.
(3)

Standardi ISO 17994:2004(E) on sen vuoksi korvattu uudemmalla versiolla ISO 17994:2014 ”Water quality – Requirements for the comparison of the relative recovery of microorganisms by two quantitative methods”. Euroopan standardointikomitea on siirtänyt tämän kansainvälisen standardin eurooppalaiseksi standardiksi EN ISO 17994:2014. Sen vuoksi on syytä määrittää standardi EN ISO 17994:2014 mikrobiologisten menetelmien vastaavuuden osoittamisessa käytettäväksi standardiksi direktiivin 2006/7/EY soveltamista varten.
FI Euroopan unionin virallinen lehti C 278/4

KOMISSION TÄYTÄNTÖÖNPANOPÄÄTÖS,

annettu 21 päivänä elokuuta 2017,

Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta

(Maasvallei Limburg (SAN))

(2017/C 278/06)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,

sekä katsoo seuraavaa:

(1) Belgia ja Alankomaat ovat hakeneet nimityksen ”Maasvallei Limburg” suojelua asetuksen (EU) N:o 1308/2013 II osan II osaston I luvun 2 jakson mukaisesti.

(2) Komissio on tutkinut kyseisen hakemuksen asetuksen (EU) N:o 1308/2013 97 artiklan 2 kohdan mukaisesti ja todennut, että mainitun asetuksen 93–96 artiklan, 97 artiklan 1 kohdan sekä 100, 101 ja 102 artiklan edellytykset täyttyvät.

(3) Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Maasvallei Limburg” mainitun asetuksen 94 artiklan 1 kohdan d alakohdassa tarkoitettu yhtenäinen asiakirja ja kyseisen nimityksen suojahakemuksen alustavan kansallisen tarkastelumenettelyn aikana julkaistun tuote-eritelmän viitetiedot,

ON PÄÄTTÄNYT SEURAAVAA:

Ainoa artikla

Tämän päätöksen liitteessä esitetään nimityksen ”Maasvallei Limburg” (SAN) asetuksen (EU) N:o 1308/2013 94 artiklan 1 kohdan d alakohdassa tarkoitettu yhtenäinen asiakirja sekä tuote-eritelmän julkaisutiedot.

Asetuksen (EU) N:o 1308/2013 98 artiklan mukaisesti tämän päätöksen julkaiseminen antaa oikeuden vastustaa tämän artiklan ensimmäisessä kohdassa täsmennetyn nimityksen suojaamista kahden kuukauden kuluessa siitä, kun päätös on julkaistu Euroopan unionin virallisessa lehdessä.

Tehty Brysselissä 21 päivänä elokuuta 2017. Komission puolesta Phil HOGAN Komission jäsen

(1) EUVL L 347, 20.12.2013, s. 671.
(6)

Tšekkiin on tehty arviointikäynti, ja Alankomaiden ja Slovakian arviointiryhmä on laatinut arviointikäynnistä raportin, joka on toimitettu asiaa käsittelevälle neuvoston työryhmälle.
(6)

Kreikkaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaa käsittelevälle neuvoston työryhmälle.
(128)

Komissio on yhtä mieltä siitä, että pelkkä sähkön hinta voi olla kansainvälistä kauppaa käyville sähköintensiivisille yrityksille kannustin energiatehokkuuden lisäämiseen, koska sähköintensiivisen energian osuus tuotantokustannuksista on korkea. Tämä kannustin on merkityksellisempi yrityksille, joiden kansainvälinen kauppa on tietyllä tasolla, koska yritykset ovat tehokkaita kilpailupaineen alaisina. Koska kyseisten yritysten on maksettava myös vähintään 15 prosenttia CHP-lisämaksusta, tämä vähimmäisosallistuminen vain vahvistaa kannustimia siihen, että kansainvälisen kilpailun kohteena olevien sähköintensiivisten yritysten on investoitava energiatehokkaisiin toimenpiteisiin. Sen osoittamiseksi ei ole kuitenkaan toimitettu mitään tietoja, että alennuksilla ei poistettaisi muille kuin sähköintensiivisille yrityksille suunnattuja kannustimia. Saksan viranomaiset ovat kuitenkin rajoittaneet alennukset koskemaan kansainvälistä kilpailua tietyllä tasolla kohtaavia sähköintensiivisiä käyttäjiä 1 päivästä tammikuuta 2017, ja suurta osaa edunsaajista vuonna 2016 voitiin pitää energiatehokkaina käyttäjinä. Lisäksi viranomaiset ovat asettaneet alennusten edellytykseksi sen, että edunsaajat osallistuvat energia- ja ympäristöasioiden hallintajärjestelmään. Saksan viranomaiset ovat myös säilyttäneet yritysten oman osallistumisen (maksavat 15 prosenttia CHP-lisämaksusta), jota tarkastellaan jäljempänä yksityiskohtaisemmin. Näin ollen komissio päättelee, että näin muutetuilla alennuksilla ei poisteta sähköintensiivisille käyttäjille suunnattuja kannustimia energiatehokkuutensa lisäämiseen. Jakson 2011–2018 ja muiden kuin sähköintensiivisten käyttäjien osalta Saksan viranomaiset ovat toimittaneet mukautussuunnitelman, jolla lisätään muille kuin sähköintensiivisille käyttäjille suunnattuja kannustimia energiatehokkuuden lisäämiseen.
(3)

Akryloyylifentanyylia on ollut saatavilla unionissa ainakin huhtikuusta 2016, ja sitä on havaittu kuudessa jäsenvaltiossa. Useimmissa tapauksissa, joissa sitä on takavarikoitu, aine on ollut nestemäisessä muodossa, mutta ainetta on esiintynyt myös muissa muodoissa, kuten tabletteina, jauheena ja kapseleina. Havaitut määrät ovat suhteellisen pieniä, mutta ne olisi suhteutettava aineen voimakkaaseen vaikutukseen.
c)

Kulut, joita on aiheutunut EFTA-valtioiden toimielimille, yrityksille, organisaatioille ja kansalaisille niiden osallistumisesta a alakohdassa tarkoitettuun toimintaan, jonka toteuttaminen alkaa 11 päivän huhtikuuta 2017 jälkeen, on katsottava tukikelpoisiksi toimen alusta lähtien samoin edellytyksin kuin kulut, joita on aiheutunut EU:n jäsenvaltioiden toimielimille, yrityksille, organisaatioille ja kansalaisille, ja asianomaisen avustussopimuksen tai -päätöksen mukaisesti, edellyttäen, että … päivänä …kuuta … annettu ETA:n sekakomitean päätös N:o …/2017 [tämä päätös] on tullut voimaan ennen valmistelutoimen päättymistä.
(81)

Pankki on myös tarkistanut strategiaansa ja jatkaa toimintakulujensa vähentämistä (ks. myös taulukko 1). Pankki on erityisesti harventanut konttoriverkostoaan: kun sillä oli 24 konttoria vuonna 2012, vuoden 2016 lopussa niitä oli vain 15. Menettelyn aloittamista koskevan päätöksen antamisen aikaan pankki oli suunnitellut vähentävänsä konttoreiden määrää vain [18:aan–22:een]. Samaan aikaan pankki on vähentänyt henkilöstöään 621 kokoaikavastaavasta [460–490] kokoaikavastaavaan – [20–30] prosenttia). Vuoden 2017 loppuun mennessä tämä määrä vähenee vielä [374–425] kokoaikavastaavaan (– [30–40] prosenttia), ja tavoitteena oleva kokoaikavastaavien määrä vuoden 2018 lopussa on [340–390] (lähes – [30–40] prosenttia). Menettelyn aloittamista koskevan päätöksen antamisen aikaisessa pankin rakenneuudistussuunnitelmassa suunniteltu henkilöstömäärä oli [460–490] kokoaikavastaavaa vuoden 2017 loppuun mennessä (mikä vastaa vain [20–30] prosentin vähennystä vuoden 2012 loppuun verrattuna). Nämä merkittävät kustannusten vähentämiseen tähtäävät lisätoimet näkyvät pankin kulu-tuottosuhteessa, joka on pienentynyt 55,3 prosentista (vuosi 2012) 50,3 prosenttiin (vuosi 2016). Tämän suhteen odotetaan pienenevän edelleen [45–55] prosenttiin vuoden 2017 loppuun mennessä ja jopa [40–50] prosenttiin vuoden 2018 loppuun mennessä. Menettelyn aloittamista koskevan päätöksen antamisen aikaan pankin tavoittelema kulu-tuottosuhde oli [50–60] prosenttia vuonna 2017. On siis selvää, että pankki on toteuttanut merkittäviä kustannusten pienentämiseen tähtääviä lisätoimia verrattuna niihin, joita oli suunniteltu menettelyn aloittamista koskevan päätöksen antamisen aikaan. Nämä lisätoimet vaikuttavat pankin kannattavuuteen ja sitä kautta sen elinkelpoisuuteen. Täsmälliset toimintakustannuksia koskevat tavoitteet, jotka on määritetty sitoumuksissa, auttavat varmistamaan, että pankki toteuttaa loput kustannusten vähennykset suunnitellun mukaisesti elinkelpoisuutensa varmistamiseksi.
(5)

Komission saamien tietojen perusteella näyttää siltä, että Sri Lanka on pannut täytäntöön kansainvälisen oikeuden mukaiset velvoitteensa ja hyväksynyt asianmukaisen lainsäädäntökehyksen LIS-kalastuksen torjumiseksi. Se on toteuttanut riittävän ja tehokkaan seuranta-, valvonta- ja tarkastusjärjestelmän ottamalla käyttöön saalistietojenkirjaamiseen tarkoitetut aluspäiväkirjat, kalastusalusten radiokutsutunnukset sekä koko avomerilaivaston kattavan satelliittiseurantajärjestelmän (VMS). Se on myös ottanut käyttöön pelotteena toimivan seuraamusjärjestelmän, tarkistanut kalastusalan lainsäädäntökehystään ja varmistanut saalistodistusjärjestelmän asianmukaisen täytäntöönpanon. Lisäksi Sri Lanka on edelleen parantanut alueellisten kalastuksenhoitojärjestöjen suosituksista ja päätöslauselmista johtuvien velvoitteidensa noudattamista muun muassa satamavaltion toteuttamien valvontatoimenpiteiden osalta. Se on saattanut alueellisten kalastuksenhoitojärjestöjen säännöt osaksi kansallista lainsäädäntöään ja laatinut LIS-kalastuksen torjuntaa koskevan kansallisen toimintasuunnitelman, joka noudattaa Yhdistyneiden kansakuntien kansainvälistä toimintasuunnitelmaa laittoman, ilmoittamattoman ja sääntelemättömän kalastuksen torjumiseksi.
(6)

On myös suotavaa vahvistaa päivä, josta alkaen kyseisiä Schengenin säännöstön VIS-järjestelmää koskevia määräyksiä olisi sovellettava Bulgariaan ja Romaniaan Euroopan parlamentin ja neuvoston asetuksen (EY) N:o 767/2008 (6) mukaisesti. Tämä olisi tehtävä heti, kun Bulgaria ja Romania ovat ilmoittaneet komissiolle, että kaikki asiaan liittyvät kattavat testit, jotka eu-LISAn on suoritettava, on suoritettu onnistuneesti.
(6)

Portugaliin on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaa käsittelevälle neuvoston työryhmälle.
5.

’uhkasakolla’ rahasummaa, jonka systeemisesti merkittävän maksujärjestelmän operaattori on velvollinen maksamaan jatkuvasta määräysten rikkomisesta joko rangaistuksena tai systeemisesti merkittävän maksujärjestelmän operaattorin pakottamiseksi noudattamaan asetuksesta (EU) N:o 795/2014 (EKP/2014/28) johtuvia velvoitteitaan. Nämä määrät lasketaan kultakin kokonaiselta päivältä, jona määräysten rikkominen on jatkunut sen jälkeen, kun määräysten rikkomisen lopettamista koskeva vaatimus annettiin asetuksen (EY) N:o 2532/98 3 artiklan 1 kohdan toisessa alakohdassa vahvistetun menettelyn mukaisesti tiedoksi systeemisesti merkittävän maksujärjestelmän operaattorille;
(6)

EFSA totesi 14 päivänä helmikuuta 2017 asetuksen (EY) N:o 258/97 mukaisesti antamassaan runsaasti taksifoliinia sisältävän uutteen turvallisuutta uuselintarvikkeena koskevassa tieteellisessä lausunnossaan ”Scientific Opinion on the safety of taxifolin-rich extract as a novel food pursuant to Regulation (EC) No 258/97” (2), että runsaasti taksifoliinia sisältävää uutetta on turvallista käyttää ehdotetuissa käyttötarkoituksissa ja ehdotettuina käyttömäärinä.
(6)

Euroopan parlamentin ja neuvoston direktiivissä 2002/46/EY (3) vahvistetaan ravintolisiä koskevat vaatimukset. Euroopan parlamentin ja neuvoston asetuksessa (EY) N:o 1925/2006 (4) vahvistetaan vaatimukset vitamiinien, kivennäisaineiden ja eräiden muiden aineiden lisäämisestä elintarvikkeisiin. Euroopan parlamentin ja neuvoston asetuksessa (EU) N:o 609/2013 (5) vahvistetaan imeväisille ja pikkulapsille tarkoitettujen ruokien, erityisiin lääkinnällisiin tarkoituksiin tarkoitettujen elintarvikkeiden sekä painonhallintaan tarkoitettujen ruokavalionkorvikkeiden yleiset koostumusta ja niistä annettavia tietoja koskevat vaatimukset. Kyseisiä säädöksiä voidaan soveltaa hiivan beetaglukaaneihin. Näin olen hiivan beetaglukaaneille olisi annettava lupa, sanotun kuitenkaan rajoittamatta kyseisen lainsäädännön vaatimusten soveltamista ja asetuksen (EY) N:o 258/97 rinnalla sovellettavan lainsäädännön vaatimusten soveltamista.
(12)

Standardin EN 13341:2005 + A1:2011 sisällön sekä Saksan, CENin ja teollisuuden toimittamien tietojen perusteella ja kun on kuultu asetuksen (EU) N:o 305/2011 64 artiklalla ja Euroopan parlamentin ja neuvoston asetuksen (EU) N:o 1025/2012 (4) 22 artiklalla perustettuja komiteoita, on laaja yksimielisyys siitä, että kyseisen standardin viitetiedot olisi säilytettävä Euroopan unionin virallisessa lehdessä.
(12)

Standardin EN 12285-2:2005 sekä Saksan, CENin ja teollisuuden toimittamien tietojen perusteella ja kun on kuultu asetuksen (EU) N:o 305/2011 64 artiklalla ja Euroopan parlamentin ja neuvoston asetuksen (EU) N:o 1025/2012 (4) 22 artiklalla perustettuja komiteoita, on laaja yksimielisyys siitä, että kyseisen standardin viitetiedot olisi säilytettävä Euroopan unionin virallisessa lehdessä.